മനോജ്

ഒരു മലയാള സാഹിത്യപ്രവർത്തകനായിരുന്നു മനോജ് (ഗയയിൽ മനോജ്; 1956 മേയ് 06-2022 ആഗസ്റ്റ് 06). വാക്കറിവ് എന്ന മാസികയുടെ പത്രാധിപരായിരുന്നു. കോയമ്പത്തൂർ കേരള കൾച്ചറൽ സെൻററിൻറെ 2013 ലെ സാഹിത്യ അവാർഡ് ലഭിച്ചിട്ടുണ്ട്.

ജീവിതരേഖ
പാലക്കാട് ജില്ലയിലെ കഞ്ചിക്കോടാണ് 1956 മേയ് 06-ന് മനോജിന്റെ ജനനം. ചിറ്റൂർ, കല്ലേപ്പള്ളി എന്നിവിടങ്ങളിലായി വളർന്ന അദ്ദേഹം കൊല്ലങ്കോട്ട് സ്ഥിരതാമസമാക്കി. എഴുത്തിൽ ശ്രദ്ധിച്ചുവന്ന അദ്ദേഹം 1976-ൽ തന്റെ ആദ്യനോവലായ മിന്നാമിനുങ്ങുകൾ,മെഴുകുതിരികൾ പ്രസിദ്ധീകരിച്ചു.   

ജീവിക്കുന്നവരുടെ ശ്മശാനം, കാട്ടാളൻ, കാലാവധി, വേദാരണ്യം, സത്യവാഗീശ്വരൻ, സമാന്തരയാത്രകൾ, രാക്ഷസകുലം, ദേഹവിയോഗം, ജ്ഞാനയോഗം, ജീവകാരുണ്യം, മതബോധത്തിൻറെ ദൃശ്യശാസ്ത്രം, സുഖവാസികളുടെ ലോകം, ശരിയുത്തരങ്ങൾ, യാത്രയിൽ തനിയെ, ചിതലെടുക്കാത്ത ജീവിതം, ചിതയൊരുക്കം എന്നിവയാണ് പുസ്തക രൂപത്തിൽ പ്രസിദ്ധീകൃതമായ കൃതികൾ.

ശവസംസ്കാരം, മാംസഭുക്കുകൾ, സഹജം, ഗന്ധർവകഥകൾ എന്നീ നോവലുകളും,  മഹാബലി, തണുപ്പ് എന്നീ നാടകങ്ങളും, ഇങ്ങനെയും ഒരാൾ (മുണ്ടൂർ രാവുണ്ണിയുമായുള്ള അഭിമുഖം), യോഗവിയോഗം, ദാർശനിക-സാഹിത്യ ലേഖനങ്ങൾ, എം.സുകുമാരൻറെ കത്തുകൾ എന്നിവ പുസ്തകരൂപത്തിൽ പ്രസിദ്ധീകരിക്കാനുണ്ട്.

ഭാര്യ : ഡോ. പി.സുഖലത. 2022 ആഗസ്റ്റ് 6 ന്  മനോജ് അന്തരിച്ചു.

അവലംബം